**Ministru kabineta noteikumu projekta**

**„****Grozījumi Ministru kabineta 2004. gada 17. februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2016. gada 9. februāra Īstenošanas lēmums (ES) 2016/180, ar ko attiecībā uz ierakstiem par Igauniju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/180) un Komisijas 2016. gada 29. marta Īstenošanas lēmums (ES) 2016/464 ar ko attiecībā uz ierakstiem par Igauniju un Poliju groza pielikumu īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/464).  Grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ īstenošanas lēmumu 2014/178/ES (turpmāk – Īstenošanas lēmums 2014/709/ES) tika izdarīti, ievērojot vairākus apsvērumus:  1) Lietuvas kompetentā iestāde, kas atbildīga par dzīvnieku infekcijas slimību uzraudzību, informēja Eiropas Savienības dalībvalstu un Eiropas Komisijas pārstāvjus par to, ka kopš 2014. gada septembra nav novēroti Āfrikas cūku mēra uzliesmojuma gadījumi mājas cūkām atsevišķos Lietuvas apgabalos, kuri noteikti kā III riska zonas apgabali. Papildus tam saimniecībās Lietuvas teritorijā ir īstenota biodrošības pasākumu pārraudzība, un slimības uzraudzības rezultāti liecina, ka šo Lietuvas apgabalu saimniecībās nav konstatēts Āfrikas cūku mēra vīruss. Tas liecina par epidemioloģiskās situācijas uzlabošanos, tāpēc Lietuvas atsevišķus apgabalus nepieciešams iekļaut Īstenošanas lēmuma 2014/709/ES pielikuma II daļā;  2) tāpat Igaunijas, Lietuvas un Polijas kompetentās iestādes, kas atbildīgas par dzīvnieku infekcijas slimību uzraudzību, ziņoja par mežacūku saslimšanas gadījumiem ar Āfrikas cūku mēri 2015. gada decembrī. Šie saslimšanas gadījumi tika konstatēti apgabalos, kas minēti Īstenošanas lēmuma 2014/709/ES pielikuma II riska zonā, attiecīgā pielikuma I riska zonas minēto apgabalu tiešā tuvumā. Tajā pašā periodā Igaunijā attiecīgā pielikuma I riska zonā minētajā apgabalā tika konstatēts viens mežacūku saslimšanas gadījums ar Āfrikas cūku mēri;  3) novērtējot risku, ko rada dzīvnieku veselības situācija saistībā ar Āfrikas cūku mēri Igaunijā, Lietuvā un Polijā, ir jāņem vērā pašreizējās epidemioloģiskās situācijas attīstība Eiropas Savienībā saistībā ar šo slimību. Lai veiktu mērķtiecīgus dzīvnieku veselības kontroles pasākumus un nepieļautu Āfrikas cūku mēra tālāku izplatīšanos, kā arī novērstu nevajadzīgus tirdzniecības traucējumus Eiropas Savienībā un izvairītos no tā, ka trešās valstis nosaka nepamatotus šķēršļus tirdzniecībai, Īstenošanas lēmuma 2014/709/ES pielikumā paredzētais Eiropas Savienības saraksts ar apgabaliem, kuriem piemēro dzīvnieku veselības kontroles pasākumus, ir jāgroza, ievērojot pašreizējo epidemioloģisko situāciju;  4) kopš 2015. gada februāra nav ziņots par Āfrikas cūku mēra uzliesmojuma gadījumiem mājas cūkām Polijas III riska zonas apgabalos. Turklāt minēto apgabalu saimniecībās apmierinošā veidā ir īstenoti biodrošības pasākumu pārraudzība, kas nodrošina pietiekami labu Āfrikas cūku mēra kontroli. Līdz ar to Polijas III riska zonas apgabali jāiekļauj II riska zonas (zona, kurā mājas cūkām ir mazāka riska pakāpe inficēties ar Āfrikas cūku mēri) apgabalos;  5) 2016. gada februārī tika konstatēts viens mežacūkas saslimšanas gadījums ar Āfrikas cūku mēri Igaunijas I riska zonas apgabalā, līdz ar ko šis apgabals ir jāiekļauj II riska zonas apgabalu sarakstā.  Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83), kuros ir jāizdara grozījumi, lai ietvertu Īstenošanas lēmuma 2016/180 un Īstenošanas lēmuma 2016/464 normas.  Papildus norādām, ka Ministru kabineta noteikumu projekts „Grozījumi Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts) precizē noteikumu Nr. 83 71.14 punkta ievaddaļu, nosakot, ka dzīvas cūkas, kuru izcelsmes novietne atrodas II vai III riska zonā, var tikt nokautas attiecīgi II vai III riska zonas kautuvēs, ja tiek izpildīti konkrēti veselības nosacījumi, turklāt šādas prasības nepieciešams ievērot, ja svaiga gaļa un cūku izcelsmes produkti tiek izplatīti ārpus II vai III riska zonas. Toties, ja svaiga cūkgaļa un cūku izcelsmes produkti netiek izplatīti ārpus II vai III riska zonas, cūku veselības nosacījumu izpilde nav nepieciešama.  Šāda atkāpe ir pieļauta, ievērojot to, ka iegūtie produkti nerada slimības izplatīšanās risku un:  1) tas atvieglos administratīvo slogu atsevišķu novietņu uzraudzībā;  2) dzīvnieki netiks izmeklēti pirms nokaušanas, tādējādi samazinot izdevumus par veterinārārsta darbu un laboratoriskajiem izmeklējumiem.  Noteikumu projekts paredz svītrot noteikumu Nr.83 3.pielikuma 1.4. un 1.16.apakšpunktu, jo Cēsu novads un Sējas novads no I riska zonas tika pārcelti uz II riska zonu (grozījumi noteikumos Nr.83 - MK 26.01.2016. noteikumi Nr. 67).  Ievērojot minēto, noteikumu projektā paredzēts:  1) noteikt atkāpi cūku nosūtīšanai nokaušanai no II un III riska zonas attiecīgi uz II vai III riska zonas kautuvi, pirms tam izpildot noteiktus dzīvnieku veselības nosacījumus;  2) precizēt I, II un III riska zonas apgabalus Igaunijā, Polijā un Lietuvā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.07.2015. bija reģistrēti 5644 cūku sugas dzīvnieku ganāmpulki (ganāmpulki, kuros dzīvnieki tiek turēti gan komerciālos nolūkos, gan pašpatēriņam), tai skaitā 33 ganāmpulki, par kuriem ziņots, ka tajos ir mežacūkas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa un V sadaļas 2. tabula – projekts šīs jomas neskar.*

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Noteikumu projektā iekļautas tiesību normas, kas izriet no:  1) Komisijas 2016. gada 9. februāra Īstenošanas lēmuma (ES) 2016/180, ar ko attiecībā uz ierakstiem par Igauniju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs;  2) Komisijas 2016. gada 29. marta Īstenošanas lēmuma 2016/464 ar ko attiecībā uz ierakstiem par Igauniju un Poliju groza pielikumu īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | | |
| Attiecīgā ES tiesību akta datums, numurs un nosaukums | | Komisijas 2016. gada 9. februāra Īstenošanas lēmums (ES) 2016/180, ar ko attiecībā uz ierakstiem par Igauniju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs.  Komisijas 2016. gada 29. marta Īstenošanas lēmums (ES) 2016/464 ar ko attiecībā uz ierakstiem par Igauniju un Poliju groza pielikumu īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Īstenošanas lēmuma 2016/180 pielikuma I daļa un Īstenošanas lēmuma 2016/464 pielikuma I daļa | | 3. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/464 pielikuma I daļa | | 4. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/180 pielikuma II daļa | | 5., 6. un 7. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/180 pielikuma II daļa un Īstenošanas lēmuma 2016/464 pielikuma II daļa | | 8. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/180 pielikuma II daļa | | 9., 10. un 11. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/180 pielikuma II daļa un Īstenošanas lēmuma 2016/464 pielikuma II daļa | | 12. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/180 pielikuma III daļa | | 13. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma 2016/464 pielikuma III daļa | | 14. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Īstenošanas lēmumā 2016/180 un Īstenošanas lēmumā 2016/464 nav dota rīcības brīvība dalībvalstij ieviest tiesību akta normas. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | |
| Cita informācija | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ieveidots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekta 1. punktā izteiktais noteikumu Nr. 83 71.14 punkts tika diskutēts darba grupā ar Pārtikas un veterinārā dienesta speciālistiem un Latvijas cūku audzētāju asociācijas pārstāvjiem. |
| 3. | Sabiedrības līdzdalības rezultāti | Iebildumi par noteikumu projektu netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

06.04.2016. 16:29

1721

O.Vecuma-Veco

67027551, Olita.Vecuma-Veco@zm.gov.lv